Diari Oficial de la Generalitat Valenciana


Sumari del DOGV 7537, del 01-06-2015 (2015/5139)

DECRET 82/2015, de 29 de maig, del Consell, pel qual cessa i nomena dos membres del Consell de Liquidació de l'entitat pública Radiotelevisió Valenciana.
---------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/5139


Data del document
:   29-05-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 82/2015, de 29 de maig, del Consell, pel qual cessa i nomena dos membres del Consell de Liquidació de l'entitat pública Radiotelevisió Valenciana.  
 [2015/5139]  
La disposició transitòria primera de la Llei 3/2012, de 20 de juliol, de la Generalitat, d'Estatut de Radiotelevisió Valenciana, va establir, en el seu apartat 1, que Radiotelevisió Valenciana, SA, es constituiria per mitjà de la fusió, per absorció o per constitució d'una nova societat, de Televisió Autonòmica Valenciana, SA, i Radio Autonomia Valenciana, SA, i assenyala en la seua disposició transitòria segona que una vegada produïda la fusió d'ambdós mercantils, l'entitat pública Radiotelevisió Valenciana entraria en estat de dissolució-liquidació, i hauria de procedir a la conclusió ordenada de totes aquelles relacions jurídiques que estigueren pendents en la data d'entrar en estat de dissolució, així com a la liquidació, alienació i extinció, segons corresponguera, dels béns, drets i obligacions que integraren el seu patrimoni. Amb este fi, l'apartat 2 de la disposició transitòria segona de la llei preveia la constitució d'un consell de liquidació de l'entitat, integrat per tres membres nomenats i cessats pel Consell, el qual assumiria la gestió, direcció i representació de l'entitat pública en liquidació.  
  
A estos efectes, pels decrets 46/2013, de 28 de març, 144/2014, de 5 de setembre, i 10/2015, de 23 de gener, el Consell va nomenar, en compliment del que establix la disposició transitòria segona de la Llei 3/2012, de 20 de juliol, de la Generalitat, d'Estatut de Radiotelevisió Valenciana, Carlos F. Cervantes Lozano, José Vicente Hernández Pons, i Enrique Blasco Alventosa, respectivament, com a membres del Consell de Liquidació de l'entitat pública Radiotelevisió Valenciana, fins a la liquidació definitiva i extinció de la mencionada entitat pública.  
  
Per mitjà de sengles escrits de data 22 de maig de 2015, José Vicente Hernández Pons i Enrique Blasco Alventosa van presentar la seua dimissió com a membres del Consell de Liquidació de l'entitat pública Radiotelevisió Valenciana; en el primer cas, amb efectes del dia 31 de maig de 2015, i, en el segon, amb efectes del dia de la data de l'escrit.  
  
Atés que, en data de hui, no s'ha produït encara la liquidació definitiva i extinció de l'entitat pública Radiotelevisió Valenciana, és procedent el nomenament d'altres persones com a membres del Consell de Liquidació de l'esmentada entitat, que succeïsquen els anteriors en la comesa que tenia encomanada.  
Per tot això, a proposta del president de la Generalitat i amb la deliberació prèvia del Consell, en la reunió del dia 29 de maig de 2015,  
  
DECRETE  
  
Primer  
Cessar, a petició pròpia, José Vicente Hernández Pons, amb efectes del dia 31 de maig de 2015, i Enrique Blasco Alventosa, amb efectes del dia 22 de maig de 2015, com a membres del Consell de Liquidació de l'entitat pública Radiotelevisió Valenciana, i se'ls agraïxen els servicis prestats.  
  
Segon  
Nomenar José María Cerdá Collado i Julián Clavel Padró com a membres del Consell de Liquidació de l'entitat pública Radiotelevisió Valenciana, amb efectes del dia de la publicació d'este decret en el Diari Oficial de la Comunitat Valenciana, i fins a la liquidació definitiva i extinció de la mencionada entitat pública.  
  
València, 29 de maig de 2015  
  
El president de la Generalitat,  
ALBERTO FABRA PART.